บิ๊กล็อต DRT โผล่กว่า 93 ล้านหุ้น มูลค่า 515.40 ลบ. ผบห.เผยทำดีลตามแผนซื้อหุ้นคืน
บิ๊กล็อต DRT โผล่กว่า 93 ล้านหุ้น มูลค่า 515.40 ลบ. ราคาเฉลี่ย 5.50 บ./หุ้น ซึ่งเป็นราคาสูงกว่ากระดานซื้อขาย ผบห.เผยทำดีลตามแผนซื้อหุ้นคืน
บิ๊กล็อต DRT โผล่กว่า 93 ล้านหุ้น มูลค่า 515.40 ลบ. ผบห.เผยทำดีลตามแผนซื้อหุ้นคืน
27 พ.ค. 2563

พบรายการบิ๊กล็อตหุ้น บริษัท ผลิตภัณฑ์ตราเพชร จำกัด (มหาชน) หรือ DRT จำนวน 2 รายการ ปริมาณ 93,157,300 หุ้น มูลค่าซื้อขาย 512.34 ล้านบาท เทรดในราคาหุ้นละ 5.50 บาท  สูงกว่าราคาบนกระดานเทรดหลักที่ปิด 5.40 บาท ราคาไม่เปลี่ยนแปลง มูลค่าซื้อขายทั้งสิ้น 515.40 ล้านบาท
ทั้งนี้ นายสาธิต สุดบรรทัด ประธานเจ้าหน้าที่บริหาร DRT เปิดเผยว่า รายการบิ๊กล็อตหุ้น DRT จำนวน 93.157 ล้านหุ้น คิดเป็น 9.83% จากทุนชำระแล้วที่มี 947.96 ล้านหุ้น มูลค่าที่ตราไว้หุ้นละ 1.00 บาท เป็นการทำรายการตามโครงการซื้อหุ้นคืน โดยมีบล.ฟินันเซีย ไซรัส เป็นผู้ดำเนินการให้ ซึ่งจบรายการดังกล่าวนี้แล้วก็น่าจะปิดโครงการซื้อหุ้นได้หลังจากที่ได้ทำครบตามจำนวนที่แจ้งแล้ว
โดยก่อนหน้านี้ทาง DRT ได้แจ้งโครงการซื้อหุ้นคืนเพื่อบริหารทางการเงิน จำนวน 94 ล้านหุ้น ในราคาหุ้นละ 5.50 บาท ผ่านรูปแบบการเสนอซื้อเป็นการทั่วไป (General Offer หรือ GO) ในระยะเวลาตั้งแต่วันที่ 7 พฤษภาคม 2563 ถึงวันที่ 26 พฤษภาคม 2563